
II.I. Fan tarkibiga quyidagilar kiradi:

	1- mavzu. «Iqtisodiy ta’limotlar tarixi» faniga kirish. Fanining predmeti va o‘rganish usullari.

Iqtisodiy fikr, g‘oya, qarash, ta’limotlarning paydo bo‘lishi va rivojlanishining tarixiy jarayoni. Ilmiy davrlash tamoyillari, boshqa ijtimoiy-gumanitar fanlar (falsafa, iqtisodiyot nazariyasi, xalq xo‘jaligi tarixi, ekonomiks) bilan chambarchas bog‘liqligi. Iqtisodiy fan tarixida maktablar va yo‘nalishlar tushunchasi. Yangicha ijobiy fikrlash, umumiy iqtisodiy madaniyatni shakllantirish, fan muammolari, dogmatik va zamonakashlik asosida yondashishning oldini olish, iqtisodiy g‘oyalarni chuqur o‘zlashtirishda va talabalarni tarbiyalashda fanning ahamiyati. Iqtisodiy jarayonlarni o’rganishning tadqiqot usullari.

2-mavzu. Qadimgi dunyo iqtisodiy g‘oyalari.

Qadimgi Sharq davlatlari iqtisodiy taraqqiyotining muammolari, xususiyatlari. Qadimgi Bobil davlatining g‘oyalari. Qadimgi Misrdagi iqtisodiy g‘oyalar.

Xammurapi qonunlari. Qadimgi Hindistondagi iqtisodiy g‘oyalar. Manu qonunlari. «Artxashastra» traktati. Qadimgi Xitoydagi iqtisodiy fikrlar. Konfutsiychilar va legistlarning ta’limoti. Guan-szi traktatlari. Ilk sotsial utopiyalar. Zardushtiylik (Avesto)dagi iqtisodiy g‘oyalar.

Qadimgi Gresiya ilk quldorlik jamiyatidagi iqtisodiy qarashlar. Grek polney (shahri) iqtisodiy g‘oyalarining rivoji (miloddan avvalgi V asr). Ksenofont, Platonning iqtisodiy loyihalari. Aristotelning iqtisodiy qarashlari. Iqtisodiy jarayonlarni nazariy jihatdan tushuntirish yo‘lidagi ilk urinishlar. Qadimgi Rimdagi iqtisodiy konsesiyalar. 

3-mavzu. Feodal jamiyati va uning yemirilishi davridagi iqtisodiy

ta’limotlar.

Yangi davr xususiyatlari. Quldorlik jamiyatining yemirilishi davrida arab davlatlaridagi iqtisodiy g‘oyalar. Islomdagi iqtisodiy qarashlar. Ibn Xaldunning “Kitob-ul-ibar” asaridagi iqtisodiy g‘oyalar. Bozor munosabatlari to‘g‘risidagi fikrlar.

G‘arbiy Yevropadagi iqtisodiy g‘oyalarning asosiy mohiyati. Krepostnoylik xususiyati, natural va tovar ishlab ishlab chiqarish xo‘jalik to‘g‘risidagi g‘oyalar. Foma Akvinskiy qarashlari. “Adolatli baho” masalasi. Foiz va rentaga munosabat. Qadimgi Rus davlatidagi iqtisodiy g‘oyalar. Yermolay-Yerazm qarashlari, Boylik asosi, sudxo‘rlikka munosabat. “Domostroy” asarida bozorga, xo‘jalik yuritish, boshqarish, savdoga munosabat. O‘rta asr utopiyalari. Tomas Mor (“Utopiya”), Tommazo Kampanella (“Oftob shahri”) asarlaridagi hayoliy sotsialistik g‘oyalar. Ularning ijobiy tomoni va xatolari.

4- mavzu. O‘rta Osiyodagi temuriylar davrigacha bo‘lgan va temuriylar davridagi iqtisodiy g‘oyalar.

Marg‘inoniyning «Hidoya» asari, undagi iqtisodiy fikrlar, iqtisodiy qonunchilik, zakot, Forobiy asarlarida “ehtiyoj”, mehnat, mehnat taqsimoti, inson omili masalalarining yoritilishi. Beruniyning asarlarida kishilik ehtiyojlarining paydo bo‘lishi va uni qondirish asoslari, mehnat va hunarga munosabatlari. Ibn Sino asarlarida ehtiyoj, mehnat taqsimoti, mehnat qurollari ahamiyati. Fozil davlat to‘g‘risidagi g‘oya. Insonlarning ma’naviyati va iqtisodiyot o‘rtasidagi munosabat. Savobli ish. Nizomulmulkning “Siyosatnoma” asaridagi iqtisodiy fikrlar. Xazina (byudjet), uni to‘ldirish, asrash hisob-kitob masalalari. Yusuf Xos Xojibning “Qutadgu bilig” asari, unda raiyatning xukmdorga talablari: mulk daxlsizligi, pulning qadr-qiymati, savdo yo‘llarining bexatarligi to‘g‘risidagi fikrlar. Merkantilizm va fiziokratizm g‘oyalari. Yusuf Xos Xojib va Rabguziy g‘oyalarining hozirgi davrdagi ahamiyati.

XIV asr oxiridagi ijtimoiy-iqtisodiy ahvol. Amir Temurning iqtisodiy siyosati. “Temur tuzuklari”, undagi iqtisodiy g‘oyalar. Ulug‘bekning iqtisodiy g‘oyalari va iqtisodiy siyosat. Moliya-pul islohotining ahamiyati. Oltin va kumush tangalar o‘rniga mis pullarining zarb qilinishi. «Fulusiya pullari». Alisher Navoiyning «Maxbub ul- qulub» va boshqa asarlaridagi iqtisodiy g‘oyalar.

Dehqon, hunarmand mehnatining ulug‘lanishi. Savdo, savdogar va tovlamachilarga munosabat. Olib-sotarlarning ijobiy va salbiy xizmatlari. Iqtisodiyot va davlat, xukmdorning roli.

Bobur va uning vorislari olib borgan ijtimoiy-iqtisodiy islohotlarning mohiyati. Boburning “Boburnoma”, “Mubayyin” va boshqa asarlaridagi iqtisodiy g‘oyalar. Xumoyun va Akbarshox davridagi ijtimoiy- iqtisodiy fikrlar va siyosat, yangi yil hisobi, yagona uzunlik va og‘irlik o‘lchovlarining kiritilishi.

Temur va temuriylar davridagi iqtisodiy siyosatning hozirgi davr uchun ahamiyati.

5-mavzu. Merkantilizm iqtisodiy ta’limotining mohiyati va ahamiyati.

Merkantilizm tushunchasi, uning mazmuni. Merkantilizm g‘oyasi vujudga kelishining iqtisodiy va ijtimoiy shart-sharoitlari. Boylikning asosi - muomala sohasi. Ilk merkantilizm monetar tizimi. Tomas Mann (Angliya), Kolbertizm. Monkreten (Fransiya). Merkantilizm va proteksionizm siyosatining ayrim mamlakatlardagi ko‘rinishi: Italiya merkantilizmi, Angliya-proteksionizmi, Fransiya-kolbertizmi,
Germaniya-kameralistikasi. Pul topishning J.Lou (piramida) usuli. Merkantilizmning tarixiy takdiri.

6-mavzu. Angliya va Fransiyada klassik (mumtoz) maktabning shakllanishi.

Klassik (mumtoz) iqtisodiy maktab vujudga kelishining tarixiy shart- sharoitlari va umumiy xarakteristikasi. Angliyadagi shart-sharoit. Boylikning asosi - ishlab chiqarish sohasi, mehnat va yer, tabiat. Vilyam Petti asarlari, uning merkantilizmga munosabati. Petti uslubi (metodi), xususiyatlari qiymatning talqini. Iste’mol va almashuv qiymatiga munosabat, muomaladagi pul mikdorini aniqlash. Ish haqi, yer rentasi, yer bahosi va foiz taxlili. Per Buagilberning qiymat talqini, iste’mol va ayirboshlash qiymati, pulga munosabat.

Fiziokratizm iqtisodiy ta’limotining vujudga kelishi. Uning umumiy xarakteristikasi. Fransua Kene asarida merkantilizmni tanqid. Fiziokratlarning iqtisodiy dasturi. «Tabiiy tartib» konsepsiyasi. «Sof mahsulot» nazariyasi. «Unumli va unumsiz mehnat» talqini. Kapital, sinflar, oddiy takror ishlab chiqarish haqidagi g‘oyalar. Kenening bosh asari «Iqtisodiy jadval»da ijtimoiy takror ishlab chiqarish jarayonining tahlil etilishi va uning ahamiyati. A. Tyurgo asarlarida fiziokratik tizimni rivojlantirilishi. Uning qiymat, kapital, ish haqi va sinflar to‘g‘risidagi g‘oyalarining ahamiyati. Fiziokratizm iqtisodiy ta’limotining ahamiyati va tarixiy takdiri.

7-mavzu. Klassik iqtisodiy maktabning to‘la shakllanishi, Adam Smit va David Rikardo iqtisodiy ta’limotlari.

A.Smit asarlarida klassik maktab g‘oyalarining yanada rivojlantirilishi. A.Smit manufaktura davrining iqtisodchisi sifatida.

A.Smit «Xalqlar boyligining tabiati va sabablari to‘g‘risidagi tadqiqot» nomli asari. feodalizmga munosabat .Merkantilizm tanqidi va fritrederlik (erkin savdo)ning asoslab berilishi.
 A.Smit va fiziokratlar. A.Smit uslubi. Uning mehnat taqsimoti, ayirboshlash va pul haqidagi ta’limotlari. A.Smitning qiymatning mehnat nazariyasini rivojlantirishga qo‘shgan hissasi. Qiymatni talqin qilishdagi ziddiyatlar. Daromadlar nazariyasi, ish xaqi, foyda, yer rentasining turli xil talqinlari. Foydaning ishchilar mehnatidan chegaralanganligi haqidagi ta’limot. Ijtimoiy kapitalni takror ishlab chiqarish jarayonini tahlil qilishdagi ziddiyatlar (Smit dogmasi). Unumli va unumsiz mehnat talqini. Ilg‘or iqtisodiy dasturning asoslab berilishi. A.Smit va hozirgi zamon. Bozor iqtisodiyoti to‘g‘risidagi ta’limotlar.

           D.Rikardo-sanoatning fabrika davri mafkurachisi. Uning «Siyosiy iqtisod va soliq solishning boshlanishi» asaridagi asosiy iqtisodiy g‘oyalar. Rikardoning Smit g‘oyalariga mutanosibligi va farklari. Qiymatning yangicha talqini, sinflar daromadi o‘rtasidagi karama- qarshilik, erkin savdo-fritrederlik, jahon mehnat taqsimotining ilgari surilishi, ixtisoslashuv, nisbiy afzallik nazariyasi. A.Smit va D.Rikardo g‘oyalarining boshka olimlar tomonidan rivojlantirilishi.

8-mavzu. Klassik iqtisodiy maktabga muqobil g‘oyalariing mohiyati.

Muqobil iqtisodiy g‘oyalar paydo bo‘lishining tarixiy shart- sharoitlari va xarakteristikasi. Maltusning «Nufus nazariyasi», qiymat nazariyasi va foyda masalalarining klassik maktabga xos ziddiyatlaridan foydalanish. T.Maltusning realizatsiya nazariyasi. J.Mill,  D. Mak-Kulloh va boshqalarning asarlaridagi iqtisodiy g‘oyalar. F.Bastia (Fransiya), G.Keri (AKSh)ning konsepsiyalari. Xizmat ko‘rsatish nazariyasi. N.Seniorning «tiyilish» va «so‘nggi soat» nazariyalari. J.B.Sey. Uning metodologiyasi, qiymatning tahlili, ishlab chiqarishning uch omili (kapital, yer, mehnat) va kapitalning qiymati unumdorligi hakidagi g‘oyalar. «Sey qonuni», umumiy ortiqcha ishlab chiqarish ehtimolining rad etilishi.

Mayda tovar ishlab chiqaruvchilar g‘oyalarining mohiyati. XVIII asr oxiri XIX asr boshlaridagi ijtimoiy-iqtisodiy ahvol, mayda ishlab chiqarish imkoniyatlari, yollanma mehnat kengayishi nazariyalarning rivojlanishi. Sismondi, Prudon va Rodbertus qarashlaridagi umumiylik, xususiylik. Sismondining iqtisodiy qarashlari. Sismondi (1773-1842) mayda ishlab chiqarishga munosabat: mehnat, qiymat va pul, ijtimoiy fanning ikki kismi: oliy siyosat va siyosiy iqtisod. Sismondi uslubiyati. kapitalizmga munosabat, milliy daromad va kapital muammosi. uchinchi shaxslar nazariyasi. Prudon va Rodbertusning iqtisodiy g‘oyalari. 

9-mavzu. Bozor iqtisodiyotiga muxolif - sotsialistik yo‘nalish mohiyati va uning tarixiy takdiri.

XIX asr boshlarida hayoliy sotsializm vujudga kelishining shart- sharoitlari va uning umumiy xarakteristikasi.

A.Sen-Simon.
Uning tarixiy konsepsiyasi. Burjua jamiyatining tanqidi. Yangi industrial tizim loyihasi. Sen-Simonizm evolyusiyasi. Sh.Furening tarixiy rivojlanish konsepsiyasi. Fure kapitalizm tanqidchisi sifatida. Bo‘lajak uyushma haqidagi ta’limot. R.Ouen. Uning amaliy faoliyati, kapitalizm tanqidi. Jamiyatni sotsialistik o‘zgartirish rejalari. «Mehnat pullari» va «adolatli ayirboshlash» loyihasi.

Marksizm vujudga kelishining tarixiy shart-sharoitlari, mulk shakllarining tadqiqoti. K.Marksning «Kapital» asari, undagi asosiy g‘oyalar. «Qo‘shimcha qiymat nazariyasi». Xususiy mulkka munosabat. F.Engelsning «Anti-Dyuring», «Oila, xususiy mulk va davlatning kelib chiqishi» va boshqa asarlarida sotsialistik jamiyat iqtisodiy asoslari ta’limotining rivoji.

 V.I.Leninning
«Rossiyada kapitalizmning taraqqiyoti», «Imperializm kapitalizmning yuqori bosqichi» va boshqa asarlardagi iqtisodiy g‘oyalar. «Harbiy kommunizm» iqtisodiy siyosatiga berilgan baho. Yangi iqtisodiy siyosat. «Ozik-ovqat solig‘i to‘g‘risida», «Kooperatsiya to‘g‘risida»gi asarlari.

Marks, Engels,Lenin iqtisodiy g‘oyalarining tarixiy taqdiri va davr sinovidan o‘tmaganligi.

10-mavzu.Germaniyadagi tarixiy maktab g‘oyalarining o‘ziga xos xususiyatlari.

Klassik maktabni tanqid. ”Siyosiy iqtisod” o‘rniga "iqtisodiy tarix” konsepsiyasi F.Listning “Siyosiy iqtisodning milliy tizimi” asaridagi g‘oyalar. Ijtimoiy (davlat, din, ahloq, ma’naviyat) omillarigi e’tibor. Iqtisodiy rivojlanish bosqichlari. R.Knis, Gildebrand g‘oyalari. Yangi tarixiy maktab. “Ijtimoiy iqtisodiyot konsepsiyasi”. Zombart g‘oyalarining reaksionligi, militarizm va shovinizmni qo‘llash. Marksizm g‘oyalarining tanqid qilinishi. keyingi “institutsionalizm” yo‘nalishi shakllanishi uchun ahamiyati.

 11‑mavzu. Marjinalizm ta’limoti va neoklassik iqtisodiy maktablar.

Iqtisodiy ta’limotlarda neoklassik yo‘nalishning shakllanishi. Marjinalizmning umumiy ta’rifi. Rivojlanish bosqichlari.

Avstriya maktabi. K.Menger, Ye.Bem-Baverk, F.Vizer siyosiy iqtisod predmet va metodlarining sub’ektiv-psixologik nuqtai-nazardan talqin qilinishi. «Sub’ektiv» va «ob’ektiv» boyliklar nazariyasi, protsent va foyda manbaining psixologik nuqtai nazardan tushuntirib berilishi. Eng yuqori naf nazariyasining inglizcha varianti. U.Jevons, L.Valras.

Kembrij maktabi yoki yangi klassik (neoklassik) yo‘nalish. A.Marshallning narxlar va daromadlar nazariyasi, neoklassik mikroiqtisodiyotning asosi. qisqa va uzoq davrlar, narxlar va ularni shakllantirish omillari to‘g‘risidagi ta’limot. «Elastiklik koeffitsienti uslubi».
J.B.Klarkning iqtisodiy ta’limoti. Uning «Boylik falsafasi» va «Boylik taqsimoti» asarlaridagi iqtisodiy g‘oyalar. «Ishlab chiqarish omilarining eng yukori unumdorligi to‘g‘risidagi qonuni».

Iqtisodiy jarayonlarda vaqt ahamiyatini hisobga olish. J.B.Klarkning iqtisodiy qarashlari. «Statika» va «dinamika»ning uslubiy konsepsiyasi. Ishlab chiqarish omillari eng yuqori unumdorligi nazariyasi.

Lozanna maktabi. Eng yuqori naf va eng yuqori unumdorlik nazariyasining matematik jihatdan tahlili. L.Val’rasning umumiy iqtisodiy muvozanat modeli. Ekonometrika. V.Paretoning umumiy iqtisodiy muvozanat konsepsiyasi.

12-mavzu.
Institutsionalizm yo‘nalishi mohiyati va ahamiyati.

Institutsionalizmning asosiy xususiyatlari, evolyusiyasi. Iqtisodiy kategoriyalarning inkor etilishi. T.Veblen g‘oyalari. «Bekorchi sinflar nazariyasi» asaridagi iqtisodiy g‘oyalar. J.R.Kommons qarashlari.


U.K.Mitchell g‘oyalari. Kon’yunktur-statistik institutsionalizm oqimi. Iqtisodiyotda prognoz masalalari siklik davriy o‘zgarishlar nazariyalarining paydo bulishi. Ijtimoiy-institutsional yo‘nalish. J.K.Gelbreytning iqtisodiy qarashlari. Nomukammal bozor ta’limotlari. Chemberlen monopolistik raqobat to‘g‘risida. J.Robinsonning nomukammal raqobat nazariyasi. Samaradorlik va adolat dilemmasi. Monetarizm va neoliberalizm evolyusiyasi. Fridmenning monetar maktabi. Xayek va Mizesning sotsialistik iqtisodga munosabati. V.Rebkening ordoliberalizmi

13-mavzu.
Jon Meynard Keyns ta’limoti va neokeynschilik.

Buyuk depressiya, iqtisodiy inqirozlar. J.M.Keyns. «Bandlik, foiz va pulning umumiy nazariyasi» (1936) asaridagi iqtisodiy g‘oyalar. Bandlik, iste’mol va jamg‘arishning iqtisodiyot uchun ahamiyati. Bozor iktisodiyotining kamchiliklari: ishsizlik va inflyatsiya. Iqtisodiyotni boshqarishda davlat aralashuvining zarurligi. Aralash iqtisodiyot, m akroiqtisodiy yondashuv.

Pul, investitsiya, likvidlik, kapitalning eng yuqori samaradorligi, foiz stavkasi, multiplikator effekta. Keynschilik va neokeynschilik.

E.Xansen, S.Xarris, J.M. Klark asarlaridagi iqtisodiy g‘oyalar. Fransiyadagi keynschilik.

Stagnatsiya nazariyasi, dirijizm. Akselerator tushunchasi. Imperativ va indikativ rejalashtirish. Postkeynschilik. Iqtisodiy o‘sish nazariyalari.

Keyns g‘oyalarining hozirgi davrdagi ahamiyati.

14- mavzu. Nomukammal raqobat bozori nazariyalari.


          Monopoliyalarning shakllanishi, bozor munosabatlarining evolyusiyasi. Mukammal bo‘lmagan raqobatning xususiyatlari. Erkin bozorning mukammal bo‘lmagan raqobat bilan bog‘liqligi. Monopoliyalar o‘rtasidagi raqobat xususiyatlari.

          “Maxsulot differensiatsiyasi” tushunchasining mohiyati. Tovarlar sifati va reklama ahamiyati. E. Chemberlin (“Monopolistik raqobat nazariyasi”) g‘oyalari. Baholanmaydigan omillar tushunchasi (savdo joyi, alohida savdo uslubi, insoniy omillar va boshqalar). J. Robinson (“Nomukammal raqobatning iqtisodiy nazariyasi”) g‘oyalari, monopoliyaga salbiy munosabat. Monopsoniya (xaridor monopoliyasi) tushunchasi. Samadorlik va adolat muammosi. Davlatning iqtisodiyotga aralashuvi masalasi.

15 -mavzu. Neoliberalizm g‘oyalarining mohiyati va ahamiyati.

Neoliberalizm g‘oyalarining J. M. Keyns ta’limotidan farqi, umumiylik va xususiylik. “Tungi qorovul” va “sport hakami” tushunchalari. Frayburg, Chikago, London maktablari, “Lippman kollokviumi ” g‘oyalari.

Neoliberalizm g‘oyalarining GFRda qo‘llanilishi. Adenauer - Erxard rejalari. “Ordoliberalizm”. Ijtimoiy bozor xo‘jaligi konsepsiyasi.

Chikago monetarizm maktabi. Milton Fridmen g‘oyalari. Fillips egri chizig‘i (ish haqi va ishsizlik o‘rtasidagi bog‘lanish). “Ishsizlikning tabiiy normasi”. Mizes, Xayeklarning iqtisodiy g‘oyalari ahamiyati.

16-mavzu. Hozirgi zamon iqtisodiy ta’limotlari evolyusiyasi.

Ishsizlik, inflyatsiya, inqiroz muammolari. P.Samuelson, “Ekonomiks” asari, “neoklassik sintez” konsepsiyasining mohiyati. Keynschilik, iqtisodiy taklif nazariyasi va monetarizm g‘oyalari (qorishmasi). Institutsionalizm g‘oyalariga e’tiborning kuchayishi. Samuelson asarida iqtisodiy tafakkur tarixiga oid masalalarning tahlili. Iqtisodiy o‘sish va adolat muammolariga munosabat. Iqtisodiy taraqqiyotning “to‘rt g‘ildiragi” (insoniy resurslar, tabiiy resurslar, kapital va texnologiyalar).

17-mavzu. Jaxon xo‘jaligi to‘g‘risidagi iqtisodiy g‘oyalar.

Xalqaro mehnat taqsimoti. Jaxon xo‘jaligidagi intefatsiya va ixtisoslashuv. Jaxon xo‘jaligi to‘g‘risidagi iqtisodiy nazariyaning asosiy xususiyatlari. A.Smitning «mutloq afzallik nazariyasi». Tashki savdoda harajatlarning roli. D.Rikardoning «nisbiy afzallik nazariyasi». Mehnat taqsimoti va mehnat unumdorligining o‘rni. Solishtirma harajat ustuvorligi. Ishlab chiqarish omillari nazariyasi. E.Xeksher-B. Olin nazariyalari. «Tovarning  hayot sikli» nazariyalari.J.Xiksning ilmiy-texnik progress bilan bog‘liq iqtisodiy fikrlari. Jahonshumul iqtisodiy muammolar. Rivojlanayotgan mamlakatlar iqtisodiyoti to‘g‘risidagi g‘oyalar.

BMTning insoniy rivojlanish konsepsiyasi. Ming yillik deklaratsiasi. Xalqaro iqtisodiy tashkilotlar.
18-mavzu. O‘tish davrining mohiyati va ahamiyati.

O‘tish davrining mohiyati, uning ob’ektiv zarurati (“sotsialistik” deb atalgan davlatlarning bozor munosabatlariga o‘tishi). O‘tish davrining asosiy xususiyatlari va qonuniyatlari. Iqtisodiy taraqqiyotning bosqichlari, bir tarixiy bosqichdan boshqasiga o‘tish, siyosiy, iqtisodiy va ijtimoiy o‘zgarishlar. Rivojlanish bosqichlarining shakllari (an’anaviy, bozor, kelajak iqtisodiyoti). Iqtisodiy tizimlarning rivoji. Ma’muriy - buyruqbozlik tizimidan bozor munosabatlarga o‘tish xususiyatlari. Muqobil (alternativ) g‘oyalarning mavjudligi. Eski tizim va yangi tizim elementlarining bir vaqtda yashay olish tamoyillari. “Shok terapiyasi” (revolyusion) va evolyusion yo‘l tavsifi. Aralash iqtisodiyotning mazmuni. O‘tish davrida qarama-qarshiliklarning kuchayishi, uning progressiv xarakteri.

O‘tish davrining tarixiyligi, shu davrdagi dastlabki iqtisodiy holatning ahamiyati. Sharq va G‘arb xususiyatlari. Sharoitning yetukligi masalasi. O‘tish davri qonuniyatlarining turlicha namoyon bo‘lish sabablari. Yetakchi mamlakatlardagi ijobiy tajriba ahamiyati.

O‘tish davrining davomiyligi, klassik davlatlar (Angliya, Fransiya, AQSh va boshqalar) tajribasi, hozirgi davrdagi o‘tish xususiyatlari (Yaponiya, Koreya Respublikasi, Singapur va boshqalar). Postsovet davlatlarining bozor munosabatlariga o‘tish xususiyatlari, start sharoitlarining turli-tumanligi. Bozorga bosqichma-bosqich o‘tishning asosiy belgilari. Har bir bosqichning davomiyligi masalasi. Janubiy-sharqiy Osiyo davlatlarining bozor munosabatlariga o‘tish tajribasi.

19-mavzu. O‘zbekiston Respublikasidagi ma’muriy-buyruqbozlik tizimidan bozor munosabatlariga o‘tish davri konsepsiyasi

Ma’muriy-buyrukbozlik iqtisodiyotining mohiyati. oqibatlari. Bozor iqtisodiyoti munosabatlariga o‘tishning ob’ektiv zaruriyati.

Mustakil O‘zbekiston Respublikasida bozor munosabatlariga o‘tishning xususiyatlari. O‘zbekiston Respublikasining Birinchi Prezidenti I. A. Karimov  asarlarida bozor munosabatlariga o‘tish tamoyillarining ishlab chiqilishi. Bozor iqdisodiyotiga o‘tishga evolyusion yo‘l tutilishi sabablari.

Bozor iqtisodiyotini shakllantirishning bosqichlari va xususiyatlari. Iqtisodiy islohotlarning milliy modeli va yangi asr strategiyasi. Erishilgan muvaffaqiyatlar, muammo va yechimlar. O‘zbekiston iqtisodiyotini yanada erkinlashtirish va modernizatsiyalash vazifalari.

O‘zbekiston Respublikasi Prezidenti Sh.M.Mirziyoyev asarlarida hozirgi globallashuv sharoitida mamlakatimiz raqobatbardoshligini oshirishga qaratilgan g’oyalarning ilgari surilishi. “O‘zbekiston Respublikasini ijtimoiy-iqtisodiy rivojlantirishning 2017-2021 yillarga mo’ljallangan Harakatlar strategiyasining” ahamiyati. 

III. Seminar mashg‘ulotlar bo‘yicha ko‘rsatma va tavsiyalar

Seminar mashg‘ulotlar uchun quyidagi mavzular tavsiya etiladi:

«Iqtisodiy
ta’limotlar tarixi» fanining predmeti va o‘rganish usuli

Qadimgi
dunyo iqtisodiy g‘oyalari

Feodal
jamiyati va uning yemirilishi davridagi iqtisodiy ta’limotlar

O‘rta
Osiyodagi temuriylar davrigacha bulgan iqtisodiy g‘oyalar

Amir
Temur va temuriylar davridagi iqtisodiy g‘oyalar va iqtisodiy siyosat

Merkantilizm
iqtisodiy ta’limotining mohiyati va ahamiyati

Angliya
va Fransiyada klassik (mumtoz) maktabning shakllanishi

Adam
Smit va David Rikardo iqtisodiy ta’limotlari

Klassik
iqtisodiy maktabga muqobil g‘oyalarning mohiyati

Germaniyadagi tarixiy maktab g‘oyalarining o‘ziga xos xususiyatlari

Marjinalizm ta’limoti va neoklassik iqtisodiy maktablar

Institutsionalizm
yo‘nalishi mohiyati va ahamiyati

Jon
Meynard Keyns ta’limoti, va neokeynschilik.

Nomukammal raqobat bozori nazariyalari

Neoliberalizm
g‘oyalarining mohiyati va ahamiyati.

Hozirgi zamon iqtisodiy ta’limotlari evolyusiyasi

Jaxon 
xo‘jaligi to‘g‘risidagi iqtisodiy g‘oyalar

O‘tish
davrining mohiyati va ahamiyati

O‘zbekiston Respublikasidagi ma’muriy-buyruqbozlik tizimidan bozor munosabatlariga o‘tish davri konsepsiyasi

Seminar mashg‘ulotlar multimedia qurilmalari bilan jihozlangan auditoriyada bir akademik guruhga bir o‘qituvchi tomonidan o‘tkazilishi lozim. Mashg‘ulotlar faol va interfaol usullar yordamida o‘tilishi, mos ravishda munosib pedagogik va axborot texnologiyalar qo‘llanilishi maqsadga muvofiq.

V.Mustaqil ta’lim va mustaqil ishlar

Mustaqil ta’lim uchun tavsiya etiladigan mavzular:
Qadimgi 
Xitoydagi iqtisodiy g‘oyalar.

Qadimgi Hindistondagi ijtimoiy-iqtisodiy g‘oyalar.

Qadimgi
Rimdagi iqtisodiy g‘oyalar. Xristianlikning vujudga kelishi.

Qadimgi Gresiyadagi iqtisodiy g‘oyalar.

Qur’on va Hadislarda berilgan ijtimoiy-iqtisodiy g‘oyalar.

IX-XVI asrlarda O‘rta Osiyodagi iqtisodiy g‘oyalar,qarashlar.

Yusuf Xos Xojibning ilmiy meroslari.

Abu Rayhon Beruniyning ilmiy meroslari.

Temur va temuriylar davri iqtisodiy g‘oyalari.

A.Navoiyning
 ilmiy meroslari.

Boburning ilmiy qarashlari.

Arab
mamlakatlaridagi feodalizmning iqtisodiy g‘oyalari: Ibn Xoldun qarashlari.

Evropada merkantilizm va klassik iqtisodiy maktabning vujudga kelishi.

Fiziokratlar maktabi. F.Kenening iqtisodiy jadvali.

V.Petti Angliya klassik iqtisodiy ta’limotning dastlabki vakili.

A.Smit va D.Rikardoning klassik iqtisodiy maktabi.

Fransuz
 klassik maktabi. F.Buagelber va F.Kenelarning iqtisodiy nazariyalari.

S.Sismondining
iqtisodiy qarashlari.

P.M.Prudonning iqtisodiy ta’limoti.

R.Maltusning aholi nufusi nazariyasi va zamonaviy maltus ta’limoti.

Amerikada iqtisodiy g‘oyalarning vujudga kelishi (XVIII-XIX asr).

22. Germaniyada
iqtisodiy konsepsiyalarning shakllanishi. F.Listning tarixiy maktabi va uning iqtisodiy qarashlari.

23.Marks
iqtisodiy g‘oyalari vujudga kelishining ijtimoiy- iqtisodiy shart-sharoitlari. uning mohiyati, tarixiy taqdiri.

24.Germaniyada «Yangi tarixiy maktab» va uning iqtisodiy mazmuni.

25. Avstriya
maktabi, uning nazariyalari va uslublarining shart- sharoitlari.

26. Kembrij maktabi. A.Marshallning talab va taklif nazariyalari.

27. Neoklassik maktab va neoliberalizmning evolyusiyasi.

28. J.M.Keyns ta’limoti.

29. 50-60-yillardagi ijtimoiy-institutsional yo‘nalish. Xalkaro mehnat taqsimotining neoklassik nazariyalari.

30. Shvesiya
iqtisodiy modelini shakllantirish g‘oyalari.

31. O‘zbekiston Respublikasida erkin bozor iqtisodiyotini vujudga keltirish to‘g‘risidagi iqtisodiy konsepsiyalar.

Mustaqil o‘zlashtiriladigan mavzular bo‘yicha talabalar tomonidan referatlar tayyorlash va uni taqdimot qilish tavsiya etiladi. Darslik va o‘quv qo‘llanmalarining (ularning to‘la ta’minlanganligi taqdirda) boblari va mavzularini o‘rganish. Tarqatma materiallar bo‘yicha ma’ruza qismlarini o‘zlashtirish. o‘qitish va nazorat qilishning avtomatlashtirilgan tizimlari bilan ishlash. Fanning boblari va mavzulari ustida ishlash.

	V. Fanni o‘qitilishining natijalari (shakllanadigan kompetensiyalar)

 Fanni o‘zlashtirish natijasida talaba:

Qadimgi davrdan boshlab hozirgi davrgacha iqtisodiy fikr, g’oyalar, qarashlar, kontseptsiyalar va ta’limotlar mazmuni, mohiyati va ularning rivojlanishi va bugungi kundagi ahamiyati mantiqiy va tarixiy ketma-ketlikda bilishi kerak. 

Iqtisodiy ta’limotlarning yuzaga kelishiga ta’sir etgan ijtimoiy-iqtisodiy sharoitlarni, iqtisodiy maktablar va oqimlarning asosiy g‘oyalarini, ularning o‘zaro farq va o‘xshashliklarini, iqtisodiy nazariyalar mohiyatini va amaliyotga tatbiqini o‘rganadilar

Turli davrlarda shakllangan iqtisodiy nazariyalar asosida bozor mexanizmlarining ishlash tamoyillari, narx, talab va taklif, raqobat hamda iqtisodiy siyosatga oid qarashlarning shakllanishi va ularning iqtisodiy rivojlanishga ta’siri haqida bilimga ega bo‘ladilar.

Davlatning iqtisodiyotdagi roli haqidagi iqtisodiy qarashlarning tarixiy rivojlanishi, xalqaro savdo va iqtisodiy aloqalar bo‘yicha nazariy yondashuvlarning shakllanishi hamda ularning zamonaviy iqtisodiy siyosatga ta’siri haqida tushuncha hosil qiladilar.

Ko‘nikmalar jihatidan:


Iqtisodiy ta’limotlar tarixida turli davrlarda yaratilgan asosiy iqtisodiy g‘oyalar va nazariyalarni tahlil qilish, ularning ijtimoiy-iqtisodiy sharoit bilan bog‘liqligini aniqlash hamda iqtisodiy maktablar qarashlarini qiyosiy o‘rganish ko‘nikmalariga ega bo‘ladilar.
Qadimgi, o‘rta asrlar va yangi davr iqtisodiy ta’limotlarida tovar-pul munosabatlari, narx shakllanishi va bozor mexanizmlarini tushuntirish, iqtisodiy g‘oyalarda muvozanat va rivojlanishga ta’sir etuvchi omillarni aniqlash bo‘yicha ko‘nikmalarga ega bo‘ladilar.
Iqtisodiy siyosatning tarixiy bosqichlardagi bozorlar va davlat iqtisodiyotidagi roli haqidagi qarashlarni tahlil qilish, xalqaro savdo va moliyaviy siyosatga oid nazariy yondashuvlarning rivojlanishini tushuntira olish ko‘nikmalariga ega bo‘ladilar.

	4.
	           VI. Ta’lim texnologiyalari va metodlari:

ma’ruzalar; 

interfaol keys-stadilar; 

seminarlar (mantiqiy fiklash, tezkor savol-javoblar); 

guruhlarda ishlash; 

taqdimotlarni qilish; 

individual loyihalar; 

jamoa bo‘lib ishlash va himoya qilish uchun loyihalar.

	5.
	VII. Kreditlarni olish uchun talablar:

Fanga  oid  nazariy  va  uslubiy  tushunchalarni  to‘la  o‘zlashtirish; 

ma’ruza va amaliy mashg‘ulorlarda muntazam qatnashish;

tahlil natijalarini to‘g‘ri aks ettira olish;
o‘rganilayotgan jarayonlar haqida  mustaqil  mushohada  yuritish;
munozaralar va o‘quv konferensiyasida ishtirok etish;

tayanch konspektlar tuzish;

joriy va oraliq nazorat vazifa va topshiriqlarini bajarish;

mustaqil ish topshiriqlarini bajarish;

yakuniy nazorat topshirish.

	6.
	Asosiy adabiyotlar

Tashmatov Sh., Asatullaev X., Allaberganov Z. Iqtisodiy ta’limotlar tarixi. Darslik.-T. “Iqtisod va moliya”, 2019. https://unilibrary.uz/literature/699535
Abdullayeva R.G  Iqtisodiy ta’limotlar tarixi O‘quv qo‘llanma.–T.: “Fidokor yosh avlod”, 2023, - 288 b
Sh.Tashmatov, N. Hasanxonova Iqtisodiy ta’limotlar tarixi O‘quv qo‘llanma.–T.: “Iqtisodiyot dunyosi”  2020-488 b 
Qo’shimcha adabiyotlar:

AA Razzoqov, Sh. H. Tashmatov, N. T. O'rmonov Iqtisodiy ta'limotlar tarixi. Oliy ta'lim muassasalarining talabalari uchun darslik  - T.: Iqtisod-moliya, 2007. - 320 b. 
Q. Yo'ldoshev, Q. Muftaydinov, V. Abdurahmonov Iqtisodiy ta’limotlar tarixi: Oliy o‘quv yurtlari talabalari uchun darslik - Т.: «IQTISOD—MOLIYA», 2006 y. 188 bet.
Hunt E.K.and Mark Lautzenheiser. History of Economic thought. Copyright by M. E.Sharpe, Inc.2011
JurgenGeorg Backhaus. Handbook of the History of Economic thought. Insights on the Fouders of Modem Economics. Springer Science+ Business Media, LLC.2012

	7.
	Faning o‘quv dasturi O‘zbekiston Respublikasi Oliy ta’lim, fan va innovatsiyalar vazirligining 2023-yil 9-iyunda qabul qilingan “Oliy ta’limning me’yoriy-uslubiy hujjatlarini ishlab chiqish jarayonini takomillashtirish to‘g‘risida”gi 259-sonli buyrug‘ining 2-ilovasida berilgan namunaviy dastur hamda   60410100 – Iqtisodiyot (tarmoqlar va sohalar bo’yicha),    60410200 – Buxgalteriya hisobi va 60410600 – Bank ishi  ta’lim yo‘nalishlarining malaka talablari asosida ishlab chiqildi.

	8.
	Fan/modul uchun mas’ullar:
N.M.Eshqobilova – DTPI, “Raqamli iqtisodiyot” kafedrasi katta o‘qituvchisi. 

	9.
	Taqrizchilar:

T R.X.Ergashev – Qarshi Texnika universiteti professori, Iqtisodiyot fanlari doktori

O‘.D.Rajabov – DTPI Raqamli iqtisodiyot kafedrasi professori, iqtisodiyot fanlari doktori


Mazkur o‘quv dasturi dunyoning eʼtirof etgan xalqaro QS va THE reytinglarida nufuzli TOP-300 talikka kirgan quyidagi oliy taʼlim tashkilotining taʼlim dasturi asosida ishlab chiqilgan.

	№
	TOP-300 Xorijiy oliy ta’lim tashkiloti nomi
	TOP-300 (QS, THE, ARWU) dagi o‘rni
	Sayt manzili, linki

	1
	Nyu York Harward university. (AQSH)
	4
	https://studyroombd.wordpress.com/wp-content/uploads/2014/08/macroeconomics-krugman-wells.pdf 

	2
	Stanford University
	6
	https://nibmehub.com/opac-service/pdf/read/Macroeconomics-%20Jones.pdf 

	3
	Princeton University
	22
	https://studyroombd.wordpress.com/wp-content/uploads/2014/08/macroeconomics-krugman-wells.pdf 

